रसभरी (रास्पबेरी) के पौधे दो प्रकार के होते हैं: पतझड़ के समय उगने वाले फल (प्रैमोकेन) और गर्मियों में उगने वाले फल (फ्लोरिकेन)। यह दो शब्द ‘प्रैमोकेन’ और ‘फ्लोरिकेन’, रसभरी (रास्पबेरी) की कांटेदार झाड़ी में उत्पन्न होने वाली दो तरह की डंठल  का जिक्र करते हैं। दोनों प्रकार के पौधों में अंतर को सबसे आसान तरीके से समझने के लिए यह कह सकते हैं कि प्रैमोकेन पौधों में फल उत्पन्न होने में दो साल लग जाते हैं, जबकि फ्लोरिकेन पौधे हर साल फल देते हैं। इसके अलावा, प्रैमोकेन पतझड़ के समय फल देते हैं और गर्मियों की शुरुआत में दूसरी बार फिर से फल दे सकते हैं, जबकि फ्लोरिकेन केवल गर्मियों में, एक ही बार फल देते हैं।  क्योंकि यह पौधे अलग रूप से विकसित होते हैं, इन्हें प्रभावी बनाने के लिए विभिन्न छंटाई तरीकों की आवश्यकता होती है। पतझड़ में उगने वाली रसभरी (रास्पबेरी) में प्रैमोकेन और फ्लोरिकेन दोनों होते हैं, जबकि गर्मियों में उगने वाली रसभरी (रास्पबेरी) में केवल फ्लोरिकेन होते हैं। कभी-कभी सदाबहार कहलाने वाली रसभरी (रास्पबेरी), पतझड़ वाली रसभरी (रास्पबेरी) को गर्मियों में उगने वाली रसभरी (रास्पबेरी) से ज़्यादा छंटाई की ज़रूरत होती है। पतझड़ वाली रसभरी (रास्पबेरी) में तीन अलग तरह के डंठल होते हैं:  प्रैमोकेन, फ्लोरिकेन और फल न देने वाली छोटी अंकुरित जड़ें (जो तने के निचले भाग से उगती है)। बिना जुड़ी टहनियों वाली लम्बी, मोटी डंठल प्रैमोकेन होती है, परंतु इन डंठल के साथ छोटी कलियाँ जुड़ी होती है। फ्लोरिकेन लम्बी और मोटी टहनियाँ होती है, जिसमें छोटी अमुख्य टहनियाँ हर तरफ जुड़ी होती हैं। फल न देने वाली अंकुरित जड़े छोटी और कमज़ोर होते हैं जो प्रैमोकेन और फ्लोरिकेन के आधे नाप के होते हैं। यह कोई फल नहीं देते हैं, और इससे कोई लाभदायक उद्देश्य भी पूरा नहीं होता है।  पतझड़ वाली रसभरी (रास्पबेरी) लाल और पीली होती है, हालांकि वह जामुनी और काले रंग की भी हो सकते हैं। जब आप प्रैमोकेन को काटते है, तो वह अंदर से हरे रंग के होते है, और यह इस बात की और संकेत करते हैं, कि वह नए तौर पर/फिर से विकसित होंगे। वह बाहर से गहरे भूरे रंग के होते हैं। हो सकता है कि पतझड़ वाली रसभरी (रास्पबेरी) साल में दो बार उत्पादन न करें, खासतौर पर यदि वह ऐसे बड़े पौधे हैं जिनकी छंटाई कभी न की गई हो। तकनीकी रूप से गर्मियों और पतझड़ दोनों में फल देने वाली रसभरी (रास्पबेरी) वैसे तो गर्मियों में फल देती है, परन्तु गर्मियों वाली रसभरी (रास्पबेरी) केवल गर्मियों में ही फल देती है। और इस वजह से गर्मियों वाली रसभरी और पतझड़ वाली रसभरी (रास्पबेरी) के बीच का अंतर आसानी से पता लगाया जा सकता है, क्योंकि गर्मियों वाली रसभरी (रास्पबेरी) केवल एक तरह की डंठल उगाती है-फ्लोरिकेन। यह फ्लोरिकेन अपनी मोटी, लम्बी, बाहर को उगने वाली डालियों की वजह से पहचानी जा सकती है। फ्लोरिकेन में पिछले साल के फल के शेष (सिकुड़े हुए) फलने वाले अमुख्य टहनियों पर लगे हो सकते हैं। क्योंकि इनमें केवल एक ही तरह के डंठल होते हैं, इसलिए छंटाई करने के लिए गर्मियों वाली रसभरी (रास्पबेरी), पतझड़ वाली रसभरी (रास्पबेरी) से ज़्यादा आसान होती है।  गर्मियों वाली रसभरी (रास्पबेरी) में लाल रंग के किस्म, साथ ही साथ जामुनी और काले रंग के अधिकतर किस्म भी शामिल हैं। जब आप फ्लोरिकेन को काटते हो तो वह अंदर से भूरे रंग की और बेजान होगी। वह बाहर से ग्रे/हल्के भूरे रंग के हो सकते हैं। गर्मियों और पतझड़ वाली रसभरी (रास्पबेरी) के प्रकारों की छंटाई सर्दियों में करें। ऐसा इसलिए करें क्योंकि इस समय पर रसभरी के डंठल पूरी तरह निष्क्रिय होते हैं, तो छंटाई करने से उनकी उपज को नुकसान पहुँचाने के बदले वह उनकी उपज को बढ़ाएंगे। नवम्बर से मार्च के बीच रसभरी (रास्पबेरी) की छंटाई की जा सकती है। कुछ बागबान फरवरी या मार्च में छंटाई करना बेहतर समझते हैं क्योंकि अच्छी फसल के लिए जड़ों को ज़्यादा कार्बोहायड्रेटस् को बचा कर रखने के लिए समय मिल जाता है। छंटाई करने के लिए आपको बागवानी कतरनी या लूपर, एक जोड़ा बागवानी दस्ताने और सुरक्षा चश्मों की ज़रूरत पड़ेगी। रसभरी (रास्पबेरी) की झाड़ियों में काँटे होते हैं या उनमें नुकीली डालियाँ होती हैं जिससे छंटाई के समय बचना ज़रूरी होता है।
Understand the two basic types of raspberries. Determine if you are growing fall-bearing raspberries. Determine if you are growing summer-bearing raspberries. Know when to prune. Get the right tools.